**Beret Bråten** (født 27. februar 1965) er en norsk sosiolog, statsviter og politiker (Ap). Hun er førsteamanuensis ved Universitetet i Oslo og forsker II (bistilling) ved Fafo Hun har bakgrunn som nestleder i AUF og politisk rådgiver for statsminister Thorbjørn Jagland, og er nestleder i Norsk Kvinnesaksforening (NKF) fra 2020.

Karriere
--------

Hun har bakgrunn som politiker i AUF og Arbeiderpartiet. Hun var nestleder i AUF fra 1992 til 1994, da hun ble etterfulgt av Anniken Huitfeldt. Hun var ja-sidens kandidat til ledervervet i AUF i 1992 i forkant av folkeavstemningen om Norges tilslutning til EU 1994, med støtte ikke minst fra AUF i Oslo, men tapte for nei-sidens kandidat Trond Giske.

Bråten ble i 1990-årene omtalt som en av partileder og statsminister Thorbjørn Jaglands nærmeste medarbeidere og en sentral person i partiapparatet på Youngstorget. Hun var politisk rådgiver for Jagland ved Statsministerens kontor da Jagland var statsminister fra 1996 til 1997; i Jagland-regjeringen var hun en av statsministerens nærmeste samtalepartnere ved siden av Grete Knudsen, Britt Schultz og Ranveig Frøiland. Etter at Jagland gikk av som statsminister var hun ansatt som Jaglands personlige rådgiver i partiapparatet fra 1997 til 1999. Hun var vararepresentant til Stortinget i perioden 1985–1989.

Bråten tok hovedfag i sosiologi i 2002 og doktorgrad i statsvitenskap i 2013 med en avhandling om inkludering av innvandrere i politikken (flerkulturelt medborgerskap), begge deler ved Universitetet i Oslo. Bråten var ansatt som rådgiver ved KILDEN Informasjonssenter for kjønnsforskning 2002–2006, som stipendiat ved Senter for tverrfaglig kjønnsforskning 2006–2010 og var ansatt i Barne-, likestillings- og inkluderingsdepartementet knyttet til sekretariatet for Likestillingsutvalget fra 2011 til 2012. Fra 2013 har hun vært forsker II ved Fafo. Bråten var styreleder i KILDEN 2017–2019. Hun var redaktør for *Tidsskrift for kjønnsforskning* sammen med Mari Teigen fra 2018 til 2020. I 2020 ble hun nestleder i Norsk Kvinnesaksforening, der Anne Hege Grung ble leder fra samme tidspunkt. Sammen med justisminister Knut Storberget utgav hun i 2007 boken *Bjørnen sover: Om vold i familien* og i 2013 redigerte hun boken *Krysningspunkter: Likestillingspolitikk i et flerkulturelt Norge*.

Referanser
----------

1. ↑   www.stortinget.no[Hentet fra Wikidata]
2. 1 2  Beret Bråten – Stortinget
3. ↑  Beret Bråten, biografi hos UiO
4. 1 2  Beret Bråten, biografi hos Fafo
5. ↑  «Beret vil bli AUF-leder». *Arbeiderbladet 1992.03.20*. 20. mars 1992.
6. ↑  Fremover 27. mars 1992 [*ufullstendig referanse*]
7. ↑  *Drammens Tidende og Buskeruds Blad 1998.02.17*. 17. februar 1998.
8. ↑  «Politisk rådgiver ved Statsministerens kontor». *Regjeringen.no* **(norsk)**. 25. juni 2014. Besøkt 25. august 2020.
9. ↑  «Jaglands kvinner». Dagens Næringsliv 21.11.1998 («til daglig er særlig Grete Knudsen, Britt Schultz, Beret Bråten og Ranveig Frøiland hans nærmeste samtalepartnere»)
10. ↑  «Bråten overrasket». *Drammens tidende 2000.02.12*. 12. februar 2000.
11. ↑  «Politikk for likestilling» (PDF). *NOU Norges offentlige utredninger*. 2012. ISBN 978-82-583-1151-2. ISSN 0333-2306.
12. ↑  Kildens styre 2017–2019 [*ufullstendig referanse*]
13. ↑  Dietrichson, Susanne (6. desember 2018). «Nye redaktører med samfunnsfaglig tyngde». *Kilden*. Besøkt 25. august 2020.
14. ↑  «Bjørnen sover. Om vold i familien». *www.fafo.no*. Besøkt 25. august 2020.

Eksterne lenker
---------------

* (no) Beret Bråten hos Stortinget Rediger på Wikidata

* (no) Beret Bråten hos Norsk senter for forskningsdata politikerarkiv (nedlagt) Rediger på Wikidata



|  |  |  |
| --- | --- | --- |
| Forgjenger:**Geir Axelsen** | **Nestleder i AUF**(1992–1994) | Etterfølger:**Anniken Huitfeldt** |
| Forgjenger:**Randi Reese** | **Nestleder i NKF**(2020–) | Etterfølger: |

|  |  |
| --- | --- |
| Oppslagsverk/autoritetsdata | BIBSYS **·** Stortinget **·** VIAF
 |